Williams het die skeidsregter Carlos Ramos as ’n “leuenaar” en ’n “dief” uitgekryt in haar nederlaag Saterdag teen die Japannees Naomi Osaka.
Williams, wie se veldtog om haar 24ste Grand Slam-titel te verower deur Osaka in die wiele gery is, sê sy is gestraf oor iets wat sy gesê het terwyl mans al veel erger dinge kwytgeraak het sonder om ’n soortgelyke straf te kry.
“Maar deur haar protes het sy ook ’n deel verkeerd gekry. Ek glo nie dit is ’n goeie idee om ’n standaard toe te pas van, ‘As mans daarmee kan wegkom, is vroue veronderstel om ook dit te kan doen’ nie.
Ramos het Williams aanvanklik gewaarsku vir ’n afrigtingsoortreding en met ’n punt gestraf nadat sy haar raket stukkend geslaan het.
Die Amerikaner het daarna heftig teenoor die skeidsregter uitgevaar en is uiteindelik met ’n pot gestraf.
“Dit was toe dat sy regtig die kluts kwytgeraak het. Sy en Ramos het basies verby mekaar gepraat. Sy het daarop aangedring sy is nie ’n verneuker nie – heeltemal geloofwaardig, maar nie die punt nie – terwyl hy ’n beslissing gemaak het oor iets wat hy op daardie tydstip baie min willekeur oor gehad het.
“Dit is moeilik om te bepaal of Williams daarmee sou wegkom om die skeidsregter ’n dief te noem indien sy ’n man was. Maar om daarop te fokus is om die punt mis te kyk.
“Tog, as die mans inderdaad oor ’n ander kam geskeer word vir dieselfde oortredings, moet dit deeglik bekyk en reggestel word.”